cyanic-selkie/wikianc huggingface dataset:
НКВД
Дотооддоо явуулж байсан үйл ажиллагаа
НКВД-ийн явуулж байсан ажиллагаа нь ЗХУ-ын бүх үндэстэн, ястныг хамарсан. Жижиг үндэстнүүдийг хүчээр нутаг заан цөлж байв. Гадаадын иргэд ч бас үүнд өртсөн. Зөвлөлтөд амьдрахаар ирсэн Америкийн иргэдийг бүртгэл хийх нэрийдлээр паспортыг нь хураан авч байлаа. Нутаг руугаа буцахаар Москва дахь АНУ-ын ЭСЯ-ны гадаа багшралдан зогсох иргэдийг баривчлан Любянка шорон руу илгээж буудаж алдаг байв. Зөвлөлтийн Форд гэж нэрлэгддэг ГАЗ машины үйлдвэрийн америк ажилтнуудыг барууны нөлөөнд автсан хэмээн буруутгаж бусад ажилчдын хамт мөн Любянка шорон руу илгээж, эрүүдэн шүүж, дийлэнх нь цаазаар авахуулж үлдсэн нь хорих лагерт нас барцгаасан. Москвагийн ойролцоо орших Южное Бутово дүүрэгт олон тооны америкчуудын цогцсыг булшилжээ. Гэсэн ч ардын гэмт хэрэгтнүүдийн дийлэнхийг оросууд бүрдүүлж байв.
Үүнийхээ хажуугаар НКВД жүүдийн, үнэн алдартны, католикийн, мусулманы шашныг хавчин устгах ажиллагааг Евгений Тучковын удирдлагаар гүйцэтгэдэг байжээ.
Гадаад орнуудад явуулж байсан ажиллагаа, хүний хулгай, улс төрийн аллагууд
1930-аад оны үед Сталины эсрэг хэмээн сэжиглэгдсэн хүмүүсийг НКВД улс төрийн гэмт хэрэгтнээр зарлаж алах үүрэгтэй байв. АНУ зэрэг Барууны томоохон улсуудад НКВД-ийн офицерууд өөрсдийн туршуул, тагнуулуудыг эртнээс илгээсэн байлаа. НКВД-ийн тагнуулын эгнээнд Марк Зборовски зэрэг ажилгүй сэхээтнээс авахуулаад язгууртан сурвалжит гаралтай Марта Додд нарын хүмүүс багтана. Гадаад орнууд дахь тагнуул туршуулууд нь тагнуулын мэдээлэл цуглуулахын зэрэгцээ Зөвлөлт засгийн болон Коммунист намын итгэл алдсан гишүүдийг баривчлах сүлжээ болж байв.
Зөвлөлт засгийг дэмжигч Шэн Шицай 1937 онд Сталины явуулсан Их хядлагыг Шинжаанд үргэлжлүүлэх заавар зөвлөгөө авчээ. Зөвлөлт засгийг унагахаар зэхэж байсан гэх “Фашист Троцкийн бүлэг”-ийг Шэн ийнхүү илрүүлэв. Энэхүү нууц хуйвалдаанд Зөвлөлтийн консул генерал Гагерин Апресофф, генерал Ма Хушан, Ма Шаову, Махмуд Сижан, Шинжаан мужийн тэргүүн Хуан Хан-чан болон Хожа-Нияаз нарын 435 хүн багтжээ. Шинжаан ийнхүү Зөвлөлтийн зааврыг дагах болов. Сталин Хятадын Коммунист намын эсрэг зогсож байлаа
НКВД-ийн тагнуулын болон тусгай ажиллагаа нь Зөвлөлтөөс зугтсан хүмүүс, Зөвлөлтийн хуучин тагнуул туршуулууд, Коммунист намын тэрс үзэлт гишүүд гээд Иосиф Сталины нэрлэсэн ЗХУ-ын дайсан хэмээгдэх гадаад дотоодын иргэдийг гадаад орнуудад алах ажиллагааг эрхэлдэг байв. Ийнхүү алуулсан хүмүүсээс дурдвал:
Тэднээс гадна маш олон тэрс үзэлт улс төрийн зүтгэлтнүүдийг хулгайлж, албадан ЗХУ руу буцааж эсвэл алах ажиллагааг НКВД гүйцэтгэж байв.
Испанийн иргэний дайн
Испанийн иргэний дайны үеэр НКВД-ийн туршуулууд Испанийн Коммунист намтай хамтран Бүгд найрамдах засгийн газарт хяналтаа тогтоож, ингэхдээ Зөвлөлтийн цэргийн хүчийг ашиглаж байлаа. Мадридын ойролцоо НКВД нууц шорон олноор нь байгуулж, тэндээ НКВД-ийн эсрэг хүмүүсийг хорьж, тамлаж, алж байв. Тэд анхандаа Испанийн Католикууд болон Испанийн Үндсэрхэг үзэлтнүүд дээр анхаарлаа хандуулж байсан бол 1938 оны сүүлээс эхлэн Троцкист болон анархистуудыг голлон шийтгэх болсон. 1937 оны 6-р сард Сталиныг эсэргүүцэгч Марксист ПОУМ-ын нарийн бичиг Андрэ Нинийг шоронд тамлан алжээ.
Гестапо,НКВД-ийн хамтын ажиллагаа
Германыг хуваагдахаас өмнө НКВД зорилгоо биелүүлэхийн тулд Германы Гестапотой яриа хэлэлцээр хийжээ. 1940 оны 3-р сард НКВД болон Гестапогийн төлөөлөгч нар Закопанед долоо хоногийн хугацаатай уулзаж Польшийг хэрхэн хуваахаа тохиролцов. Үүний дараа Зөвлөлтүүд Австри болон Германы хэдэн зуун коммунистыг Гестапод хүлээлгэн өгсөн юм.Сталины үзэж зөвшөөрсөн, Бериягийн бичсэн нэгэн материал дээр Польшийн 15000 кадр-офицерийг/тухайн үеийн Польшийн шилдэг сэхээтний давхаргын/ Катыны ойд болон ЗХУ-ын бусад газруудад буудаж алах тухай тушаасан байдаг.
Дэлхийн II дайны үеэр явуулсан үйл ажиллагаа
Дэлхийн II дайны үед ухарч байгаа цэргүүдийг тогтоон барих зэрэг арын ажлыг НКВД хариуцаж байлаа. Дайны эхээр НКВД винтов бууны 15 анги байгуулсан нь 1945 онд 53 анги, 28 бригадтай болж өргөжжээ. НКВД голдуу дотоодыг аюулаас хамгаалах тал дээр голчлон анхаардаг байсан ч заримдаа фронтын шугам дээр ажиллаж байв. Энэ зорилгын үүднээс анги нэгтгэл болгонд өөрсдийн тусгай төлөөлөгчийг суулгадаг байжээ. Ахмад дайчдын дурсамжаар, тэд байлдааны ажиллагааны үед дорвитой нэмэр болдоггүй атлаа цэрэг, офицерүүдийг элдвээр оролдож, байцааж дарамт үзүүлдэг байсан ажээ.
Чөлөөлөгдсөн газруудад НКВД олныг хамарсан баривчилгаа, нутгаасаа албадан гаргах болон цаазлах ажиллагааг идэвхитэй явуулж байлаа. Ингэхдээ Германы хамсаатнууд болон коммунист бус хөдөлгөөнүүд дээр анхаарлаа төвлөрүүлжээ. НКВД 1939-1941 онд Польшийн улс төрийн хоригдлуудыг хэдэн арван мянгаар нь цаазласны нэг нь Катыны хядлага юм. 1950-иад оны эхэн хүртэл үргэлжилсэн Украйн, Балтын дайныг мөн НКВД эхлүүлсэн билээ.
Дайны дараах ажиллагаанууд
Сталиныг 1953 онд нас барсны дараа Зөвлөлтийн шинэ удирдагч Никита Хрущев НКВД-ийн явуулж байсан “цэвэрлэгээг” зогсоов. 1950-1980-аад онд хэдэн мянган иргэн хууль ёсоор цагаадаж эрх чөлөөтэй болсон. Хэлмэгдсэн хүмүүсээс нэлээд нь нийгэмд хурсан айдас хүйдэс, бичиг баримтгүйгээс болж цагаадаж чадалгүй үлджээ. Цагаатгах ажил бүрэн дүүрэн хэрэгжиж чадаагүй шалтгаан нь хэлмэгдүүлсэн хэргийн нотолгоо байхгүй байсантай холбоотой. Тухайн үед Зөвлөлтөд “гэмт хэрэг гарч байсан ч бид харамсалтай нь түүнийг нотлож чадахгүй” гэсэн явган яриа хүртэл гарч байв. Цөөн тооны хүн л “бүрэн цагаадаж” чаджээ.
НКВД-ийн цөөн хэдэн туршуул л хүмүүсийн эсрэг хийсэн хууль бус хэргийнхээ төлөө яллуулсан юм. Үнэндээ 1930-аад тэдний цаазалсан хүмүүсийн хэнийх нь ч хэргийг мөрдөн шалгаж, шүүхээр ял оноогоогүй байжээ. 1990 болон 2000-аад онд Балтийн тэнгис хавиар амьдарч байсан НКВД-ийн цөөн тооны туршуулыг баривчилж, жирийн иргэдийн эсрэг хийсэн хэргийнх нь төлөө ялласан.
Тагнуулын ажиллагаа
Үүнд дараах ажлууд багтаж байв:
Зөвлөлтийн эдийн засаг
Гулагын хоригдлуудын хөдөлмөрийг ашиглах нь Зөвлөлтийн эдийн засаг болоод алслагдсан нутгуудыг хөгжүүлэхэд чухал нөлөө үзүүлж байв. Сибир, Хойд болон Алс Дорнодод хөдөлмөрийн лагеруудыг үй олноор нь байгуулжээ. Уурхай, барилгын ажлууд (авто зам, төмөр зам, суваг шуудуу, далан, үйлдвэр), мод боловсруулах болон бусад ажлууд нь бүгд Зөвлөлтийн төлөвлөгөөт эдийн засгийн нэгээхэн хэсэг байсан юм.
Дэлхийн II дайны дараа генерал Павел Судоплатовын удирдлага дор НКВД Зөвлөлтийн цөмийн зэвсгийг бүтээх ажлыг зохион байгуулсан. Бүтээсэн эрдэмтэд нь хоригдол биш байсан ч НКВД тэдний ажлыг хянаж байв. Учир нь энэ ажил маш нууц бөгөөд асар чухал ач холбогдолтой даалгавар байлаа. Цөмийн зэвсэг бүтээх мэдээллийг НКВД-ийнхэн АНУ-аас авчирсан билээ.
Харри Поттэр
Харри Поттер (Harry Potter) нь Английн зохиолч Ж. К. Роулингийн бичсэн өсвөр насны хүү Харри Поттерийн тухай долоон цуврал, уран зөгнөлт зохиол юм. Зохиолыг монгол хэлнээ Н.Энхнаран орчуулжээ. Зохиолын үйл явдал голдуу залуу шидтэнүүдийн сургууль болох Хогвартс Ид Шидийн Сургуульд болох бөгөөд, Лорд Волдеморт хэмээх Харригийн эцэг эхийг алсан хар шидтэний эсрэг Харри Поттерийн тэмцлийг өгүүлдэг. Харри 7 жилийн турш Волдеморттой тэмцсэн. Тэрээр жил тутам гавьяа байгуулж байв. 7 жил 7 асуудал 7 гавьяа...
1. "Харри Поттер ба философийн чулуу" дээр Харри философийн чулууг Волдемортоос авардаг.
2. "Харри Поттер ба нууцат өрөө" дээр Харри Жинни Уизлийг Василискаас аварчээ.
3. "Харри Поттер ба азкабаны хоригдол" дээр Харри загалмайлсан эцгээ Дементоруудаас авардаг.
5. "Харри Поттер ба галт шувууны бүлгэм" дээр Харри шидтэний ертөнцөд Волдемортийн эргэн ирснийг итгүүлж Волдемортоос зөгнөлийг авардаг.
7. "Харри Поттер ба үхлийн шүтээн" дээр Харри Лорд Волдемортыг устгаж шидтэний ертөнцийг авардаг.
1997 онд Харри Поттэр ба Гүн ухаантны чулуу ном худалдаанд гарсан даруйдаа алдартай болж, дэлхий даяар амжилтанд хүрсэн билээ. Цуврал номноос сэдэвлэн кинонууд, компьютер тоглоом болон Харри Поттэрийн сэдэвтэй төрөл бүрийн бараа бүтээгдэхүүн олны хүртээл болсоор байна. 2007 оны 8 сарын байдлаар нийт долоон боть номын эхний зургаа нь дэлхий даяар 400 гаруй сая хувь борлогдож, 64 гаруй хэл рүү орчуулагджээ. Цувралын төгсгөлийн ном болох "Харри Поттэр ба Үхлийн шүтээн" ном нь 2007 оны 7 сарын 21-нд худалдаанд гарсан даруйдаа 12 сая хувь борлогдсон нь дээд амжилт тогтоосон байна.
Зохиолын амжилт нь Роулингийг түүхэн дэхь хамгийн баян зохиолч болгожээ. Номны англи хувилбаруудыг Их Британид Блүүмсбүри, АНУ-д Сколастик, Австралид Аллен&Анвин, Канадад Рэйнкоуст Ном компаниуд тус тус хэвлэж байна.
Харри Поттер цуврал номоор Варнер Брос компани кино хийсэн бөгөөд эхний Харри Поттэр ба Гүн ухаантны чулуу кино нь 2001 оны 11-р сарын 14-нд кино театруудаар гарсан бол төгсгөлийн Харри Поттэр ба Үхлийн шүтээн зохиолоор 2 бүлэг болгон хийж, 1-р анги нь 2010 оны 10-р сард, 2-р анги нь 2011 оны 7-р сард дэлгэцнээ гарчээ. Харри Поттэр кино цуврал нь өдгөө хамгийн их ашиг орлог олоод буй кино цуврал бөгөөд нийт 7 тэрбум гаруй ам.долларын орлого олоод байна. Харри Поттэрийн сэдэвтэй маш олон бүтээгдэхүүн гарсан нь Харри Поттэр брэндийг 15 тэрбум гаруй ам.долларын үнэ хүргэж чаджээ.
Харри Поттэр нь уран зохиолын баатар бөгөөд түүний тухай ном нь долоон цуврал болно.
Номнууд
Ангилал:20-р зууны утга зохиол Ангилал:21-р зууны утга зохиол Ангилал:Англи хэлээрх утга зохиол Ангилал:Их Британийн утга зохиол Ангилал:Зөгнөлт зохиол Ангилал:Өсвөр үеийнхний уран зохиол Ангилал:Утга зохиолын бүтээл Ангилал:Уран зөгнөлт ертөнц Ангилал:Цуврал роман Ангилал:Цуврал ном
Хүн-аалз 3
Хүн-аалз 3 (Spider-Man 3) нь адал явдалт 2007 оны Америкийн кино юм. Хүн-аалз цуврал киноны гуравдугаар ангийг зурагт номны «Марвел Комикс» компаний супер баатар Хүн-аалзын адал явдлыг Алвин Саргент болон түүний багийнхан, Сэм Рэйми нар бичиж найруулан, Тоби Магуайр, Кирстен Данст, Жэймс Франко нарын жүжигчид тогложээ.
Кино эхлэх үед Петер Паркер хүн-аалзын адил бүх зүйл нь амжилттай байх бөгөөд Мэри Жэйн Ватсон Бродвэйн театр мэргэжлийн гараагаа эхлүүлж байх болно. Харри Осборн эцгийнхээ өшөөг авахаар анаж байх ба оргосон ялтан Флинт Марко хумхын тоос болгогч хурдасгуур руу унаж хувирамтгай элсэн цогц нэгэн болно. Мөн харь гаригийн үл мэдэгдэх зэтгэрт элемент дэлхий дээр буух бөгөөд Петерийн дөнгөндөө оруулснаар ааш араншинг эрс өөрчлөнө. Петер тэрхүү дөнгөнөөсөө салах авч өрсөлдөгч гэрэл зурагчин Эддие Брокийн биед орогнож Петерийг тулаанд дууддаг.
Өрнөл
Петер Паркерийн амьдрал аюул саадгүй болж эхлэсэн үед Мэри Жэйнтэй гэрлэх төлөвлөгөөтэй байх болно. Петер, Мэри Жэйний болзооны газрын ойролцоох нь бяцхан солир унах ба харь гаригийн зэтгэрт элемент Петерийн моторт дугуйнд үүрлэнэ. Энэ завсар ялтан Плинт Марко оргож явахдаа хумхын тоосны хурдасгуурын цооногт унаж, бие нь ойр орчмын элсэнд нэвчин шингэнэ. Үүний үр дүнд тэр шилжимтгий нүүдлийн элс болсон байх ба элсэн-хүн болно.Петерийн сайн найз Харри Осборн Ногоон-Гоблины технологи дээр бэлтгэл хийн шинэ зэвсэг хэрэглэн эцгийнхээ үхлийн өшөөг Петерээс авахаар тэмцэж эхэлнэ. Тулааны явцад Харри толгойндоо бэртэл авч өвчний шаналалд автан өшөө хорслоо хэсэг зуур мартах болно.
Дараа нь Гвен Стэйсигийн амийг аварсанд нь зориулан Хүн-аалзад хүндэтгэл үзүүлэх баяр наадмын үеэр Элсэн-хүн хамгаалалт бүхий мөнгө тээвэрлэгч машин руу халдах ба Хүн-аалз түүнийг зогсооно. Гвений аав цагдаагийн офицер Стэйси авга ах Бенийг алсан хүн нь дээрх Марко болох талаар Петер, авга эгч Мэй нарт мэдээлэл өгнө. Петер өстөн Маркотой дахин тулалдахыг хүлээнэ. Ийн түүнийг өмсгөлтэйгөө унтаж байх үед зэтгэрт элемент дөнгөндөө оруулдаг ба Петерийг сэрэхэд Манхэттэний төвийн оройд байж байх ба өөрийн өмсгөл нь солигдсоноос гадна хүч чадал нь нэмэгдсэнийг мэдэх болно. Хар өмсгөлөө өмсөрөөрөө Петер амиа хичээсэн, биеэ тоосон зантай болчихдог болов. Шинэ өмсгөлтэйгөө Флинт Марко байгаа газар нь очин газар доорхи хонгилд түүнтэй тулалдах бөгөөд Маркогийн биеийг усанд шингэмтгий гэдгийг мэдэнгүүтээ ус дамжуулах хоолойг эвдлэн нээж хүчтэй урсгалаар Элсэн-хүний биеийг шавар болгон уусган сарниулна.
Петерийн өөрчлөгдсөн зан авираас дөлөх болсон Мэри Жэйний жүжгийн ажил будлиантах үед Харритай уулзан тайвширна. Харри хуучин дурсамжаа эргэн санах бөгөөд эцгийнхээ өшөөг авахын тулд Мэри Жэйнд хүч хэрэглэн Петертэй харьцаагаа таслахыг тулгана. Дараа нь өөр хүнд хайртай болсон хэмээн өөрийг нь хаясан Мэри Жэйний талаар Петер ресторанд Харритай ярилцахад өөр хүн нь би болсон хэмээнэ. Түүний дараа Петер Осборны харшид очин нүүрэлдэх ба хар өмсгөлөө өмссөн тул тулалдахдаа балмад авирлан Харригийн нүүрийг зэрэмдэглэж орхино.
Мөн өмсгөлийн нөлөөгөөр Петер Daily Bugle сонины газарт өрсөлдөгч гэрэл зурагчин Эдди Брокийг хүн-аалзны хуурамч зургийг үйлдсэн байж магадгүй хэмээн эрхлэгч Жеймсонд мэдүүлэх бөгөөд улмаар Эддие Брокийг ажлаас халаас нь халуулж Петер тохуурхана. Угаасаа энэ үед Петерийн биеэ авч яваа хямсгар байдлаас гадна гадаад төрх нь тэр дундаа үсний хэлбэр нь өөрчлөгдсөнийг анзаарч болохоор. Энэ завсар Элсэн-хүний гэмтэл илааршин ямар нэгэн арга сүвэгчлэн Хүн-аалзыг дарахаар санаархана.
Мэри Жэйнийг атаархуулах санаатай Петер түүний ажилладаг шөнийн клубт Гвентэй очин дэггүйтэх ба санаандгүй байдлаар Мэри Жэйнийг цохин унагана. Өөрийгөө зан төрхийн хувьд илтэд хувирсаныг ойлгосон Петер хар-өмсгөлөөсөө салах хэрэгтэй гэж шийдэн шөнийн клубээс гаран сүмийн хонхтой цамхагт хонхны доор очин өмсгөлөө тайлах гэж оролцох үедээ хонхны чанга дуунд зэтгэрт хувцасаас чөлөөлөгдөж болохыг анзаарна. Ийнхүү түүнийг хонхны тусламжтай тэрхүү хувцасаас салах агшинд Петерийг бурханаас гэсгээж өгөхийг гуйн мөргөл үйлдэж байсан Эдди Брокийн бие дээр зэтгэрт элемент унаж, шинэ биетэй болох болно. Эдди Веном буюу хортоны төрхөд хувиран Петер Паркер буюу Хүн-аалзыг устгахад Элсэн-хүний туслалцаа хэрэгтэй гэж үзэн түүнийг хайж олон нэгдэнэ.
Мэри Жэйний суух гэж байсан таксины нь хамт олзлон барилгын талбайн дээрээс маш том тор үүсгэн түүн дээрээ тавьсан байх болно. Энэ үед Петер Харригаас туслалцаа хүсэх хэдий ч түүнээс татгалзана. Харриг Петертэй ярилцсаны дараахан нь гэрийн даамал Бернард эцгийн нь үхлийн талаархи үнэн түүхийг өгүүлэх бөгөөд Петерийн хүч тэнцвэргүй тулаанд Харри туслахаар явж очно. Улмаар Харри Элсэн-хүний харгис хүчийг түр хугацаагаар номхруулах бөгөөд Эддигийн глайдерээр Петер рүү дайрсан дайралтыг Харри зогсоон эцгийнхээ золгүй хувь тавиланг давтана. Петер Веномийг хувцаснаас нь салгах оролдлого хийж ялах боловч Эддигийн өөрийн амийг эрсдүүлнэ.
Тулалдааны дараа Марко авга ах Бенийг хөнөөх бодолгүй байсан гэдгийг Петерт хэлэх бөгөөд охиныхоо амьдралыг аврахын төлөө зүтгэхэд боломж олгох хэрэгтэйг хэлнэ. Петер Марког уучлах бөгөөд Харриг нас барахад нь дэргэд нь байх болно. Киноны төгсгөлд Петер, Мэри Жэйн хоёрын харьцаа сэргэж эхэлж буйг жаз хөгжмийн бааранд дуулж буй Мэри Жэйн дээр очиж буйгаар харуулна.
Холбоос
Ангилал:2007 оны кино Ангилал:Хүн-аалз цуврал кино Ангилал:АНУ-ын кино Ангилал:Тулаант кино Ангилал:Комиксоос сэдэвлэсэн кино Ангилал:Шинжлэх ухаан уран зөгнөлт кино Ангилал:Цуврал кино
Жон Хавличек
Жон Жей «Хондо» Хавличек (John J. "Hondo" Havlicek; 1940 оны дөрөвдүгээр сарын 8, Охайо, Мартинс-Ферри) — Америкийн сагсан бөмбөгийн довтлогч, хамгаалагч. Тэрээр Үндэсний сагсан бөмбөгийн холбооны «Бостон Селтикс» багт 1962—1978 онд тоглохдоо найм аваргалж, нэг удаа MVP-гээр, 13 удаа Бүх оддын тоглогчоор шалгарч байсан НБА-гийн домогт 50 тоглогчийн нэг билээ. Алдарт Жон Уэйн жүжигчиний «Хондо» (1952) киноны дүрээр түүнийг хочилсоор иржээ.
Замнал
НБА-д элссэн анхны улирал 1963 онд Рэд Ауэрбах дасгалжуулагчийн удирдлагад Билл Расселл, Боб Коузи, Сэм Жонс нартай зэрэгцэн аваргалж үзсэн бөгөөд 14.3 оноо, 6.7 самбар, 2.2 дамжуулалт 27.5 минутанд дунджилан тусалсанаар удаахь жилээс гараанд гарах болжээ. 1965 оны бүсийн шувтаргын долоо дахь цувралд «Филадельфия 76-г» ялахад (110:109) үндсэн цаг дуусахаас 5 секундын өмнө хожигдож ч болох байдлаас Хавличек бөмбөг тасалж багаа аварсан юм.
Тэр 1974 онд MVP-гээр шалгарсан «Милуоки Баксын» эсрэг шувтаргын тоглолтонд нэмэлт цагт НБА-гийн дээд 9 оноо авсан түүхтэй.
Цахим холбоос
Ангилал:НБА-гийн тоглогч Ангилал:АНУ-ын сагсан бөмбөгчин Ангилал:Сагсан бөмбөгийн жижиг довтлогч Ангилал:Сагсан бөмбөгийн шидэгч-хамгаалагч Ангилал:Бостон Селтикс багийн тоглогч Ангилал:Сагсан бөмбөгийн алдрын танхимын гишүүн Ангилал:бүх оддын тоглолтонд оролцогч Ангилал:Америкчууд Ангилал:1940 онд төрсөн
Үндэсний Ассамблей (Өмнөд Солонгос)
Бүгд Найрамдах Солонгос Улсын хууль тогтоох төрийн дээд байгууллага болох парламентыг Үндэсний Ассамблей гэдэг.
Үндэсний Ассамблей нь нэг танхимтай, бүх нийтийн шууд сонгуулиар дөрвөн жилийн хугацаагаар сонгогддог ба гишүүдийн тоог хуулиар тогтоодог бөгөөд 200-аас доошгүй байна. Харин одоогийн парламент нь 299 гишүүнтэй байгаагаас 245 нь нэг мандаттай тойргоос, 54 нь пропорциональ төлөөллийн системээр сонгогдоно. Мөн сонгуульд зөвхөн 5-аас дээш суудал авсан нам, эвсэлд пропорциональ системээр суудал хуваадаг байна.
2008 оны дөрөвдүгээр сард болсон сонгуулиар бүрдсэн БНСУ-ын парламентад “Ханнара нам” 172 суудал авч олонхи болжээ.
2020 оны 4 дүгээр сарын 15-ны өдөр болсон сонгуулиар БНСУ-ын Үндэсний Ассамблейд 300 гишүүн сонгогдсон байна. Үүнээс 253 гишүүн сонгуулийн тойргоос, 47 гишүүн нь пропорциональ буюу намын жагсаалтаар сонгогдсон байна.
1960 онд Үндсэн хуульд өөрчлөлт оруулан, урьд нь байсан Ерөнхийлөгчийн тогтолцоог халж, хоёр танхимтай парламентын тогтолцоог өрнөдийн орнуудын жишээгээр байгуулсан боловч төдийлөн амжилт ололгүй, 1961 онд гарсан цэргийн эргэлтээр дахин ерөнхийлөгчийн тогтолцоог сонгож парламентыг нэг танхимтай болгосон байна. Бүгд Найрамдах Солонгос Улсын Үндэсний Ассамблей нь хууль тогтоомж санаачлах, батлах, хүчингүй болгох, улсын төсөв батлах, төсвийн гүйцэтгэлд хяналт тавих, олон улсын гэрээ хэлэлцээрийг соёрхон батлах, дайн зарлах болон энхтайвны байдал тогтоох зэрэг үндсэн эрхийн хүрээнд үйл ажиллагаагаа явуулдаг. Үндэсний Ассамблей нь дотоод дэгээ өөрөө баталдаг.
Бүтэц
Үндэсний Ассамблейн удирдах байгууллага нь дарга, хоёр дэд дарга, нарийн бичгийн дарга нараас бүрдэнэ. Үндэсний Ассамблейн дарга, дэд даргыг гишүүдийн дундаас хоёр жилийн хугацаагаар сонгон ажиллуулдаг. Үндэсний Ассамблейн дарга нь Үндэсний Ассамблейн хуралдааныг зохион байгуулж, удирдах, дэг сахиулах, Үндэсний Ассамблей болон Засгийн газрын хооронд ажил хэргийн харилцааг зохицуулах, хянах, хурлын шийдвэр, хуулийн төслийг боловсруулах ажлын хэсэгт зааварчилгаа өгөх, парламентаас гаргах хууль тогтоолын үндсэн агуулгад нэмэлт санаа өгөх эрхтэй. Парламентын даргын зөвшөөрснөөр дэд дарга хурлыг удирдан явуулж болно. Парламентын дарга, дэд дарга хоёулаа эзгүй тохиолдолд түр хугацаатайгаар ажиллах хурлын даргыг сонгоно. Мөн чуулганы хуралдаанд парламентын дарга нь тусгай хаалгаар орж ирдэг бөгөөд даргын суудлын баруун, зүүн талд байрласан гурван сандлын баруун талынхад нь Тамгын газрын Ерөнхий нарийн бичгийн дарга хоёр ажилтны хамт сууж спикерт туслах үүрэгтэй, харин зүүн талын сандалд парламентын хоёр дэд дарга суудаг.
Үндэсний Ассамблейн чуулганы нэгдсэн хуралдаан ээлжит ба онцгой гэсэн хоёр хэлбэрээр хуралддаг. Жил бүрийн төсвийн асуудлаархи чуулган 9 дүгээр сарын 10-нд эхэлдэг. Онцгой чуулганыг Ерөнхийлөгчийн санаачлагаар, эсвэл парламентын гишүүдийн дөрөвний нэгээс доошгүй нь зөвшөөрсөн тохиолдолд 30 хоногоос илүүгүй хугацаагаар зарлан хуралдуулна. Ерөнхийлөгч хүсэлт гаргаж онцгой хуралдаан хуралдсан тохиолдолд шалтгаан нь маш тодорхой байх ёстой байдаг. Харин парламентын ээлжит чуулганы үргэлжлэх хугацаа нь 100 хоногоос илүүгүй байдаг байна. Үндэсний Ассамблейн гишүүдийн тавны нэг нь хүрэлцэн ирсэн тохиолдолд нэгдсэн хуралдаан чуулдаг. Нэгдсэн хуралдаан нь хууль тогтоох байгууллагын эцсийн шийдвэр гаргах зохион байгуулалтын онцгой хэлбэр юм. Чуулганы хуралдаанд оролцсон гишүүдийн ердийн олонхийн саналаар шийдвэр гардаг байна. Парламентын гишүүдийн санал өгөх цахим систем нь Монгол Улсынхтай бараг адил гэхэд болно. Харин гишүүдийн ирцийг картаар бүртгэдгээрээ Монгол улс давуу талтай юм. Үндсэн хууль болон төсөвтэй холбоотой асуудлыг 50% дээр нэмэх нь нэг гэсэн зарчмаар, харин үндэсний аюулгүй байдлын тухай асуудлыг тавны дөрвөөр буюу 80% аар шийдвэрлэдэг байна.
Үндэсний Ассамблейд 16 байнгын хороо үйл ажиллагаа явуулдаг байна. Мөн таван ерөнхий хороо, гурван тусгай хороо байна.
Үндэсний Ассамблей тусгай хороодын гишүүдийг сонгох ба хороодын дарга нар хоёр жилийн хугацаатай сонгогдоно. Мөн оюуны өмчийн хорооноос бусад хороод нь эрхлэх асуудлынхаа хүрээнд гурваас илүүгүй дэд хороо байгуулан ажиллуулж болно. Парламентын хуралдаан нь олон нийтэд нээлттэй байна. Учир нь парламент ард түмний хүсэл сонирхлыг илэрхийлэгч байгууллага болохын хувьд үргэлж ард түмэнд нээлттэй, тэдэнд үйл ажиллагаагаа байнга мэдээлж байх үүрэгтэй байдаг. Олон нийтийн төлөөлөгчид хуралдаанд сууж болох боловч хууль тогтоох үйл ажиллагаанд саад болж болохгүй. Харин үндэсний аюулгүй байдалтай холбоотой асуудал хэлэлцэж буй тохиолдолд хуралдаан хаалттай болдог. Хуралдаан хаалттай явагдах зарчмыг хуулиар нарийвчлан тогтоосон байдаг. Хуралдаанд оруулсан аливаа хуулийн төсөл, саналыг ямар нэг шалтгаанаар хойшлуулах буюу хэлэлцүүлэхгүй байж үл болно. Парламентын гишүүний бүрэн эрхийн хугацаа дуусах, эсвэл парламент хугацаанаасаа өмнө тарсан тохиолдолд шийдвэр сонгогдсон парламентын бүрэн эрхийн хугацаа эхлэх хүртэл үүрэгт ажлаа өмнөх парламент гүйцэтгэж хууль тогтоох байгууллагын залгамж чанарыг хадгалж байх ёстой. Бүгд Найрамдах Солонгос Улсын парламент нь тус улсын Үндсэн хуульд заасны дагуу дараах онцгой эрхийг хэрэгжүүлдэг. Үүнд:
Бүгд Найрамдах Солонгос улсын парламентын хууль 1988 онд шинэчлэн батлагдсан ажээ. Уг хуулийн зорилго нь парламентын бүтэц, зохион байгуулалт, үйл ажиллагаатай холбогдож үүссэн харилцааг зохицуулах, парламентыг ардчилсан, үр ашигтай байлгахад оршиж байна.
парламент
Үелэх системийн үе
Үелэх системийн үе нь атомыг электрон давхраагаар хуваариладаг дугаар юм. Мөн үелэх систем нь 7н үетэй. Үеийн дагуу цөмийн цэнэг ихэснэ.
Азийн хөөндэй
Азийн хөөндэй нь Хөөндэйнхэн овгийн Zoothera төрлийн дундаж хэмжээний, голдуу шавж идэштэн эсвэл холимог идэшт шувууд юм.
Хөөндэйнхэн
Эдгээр зүйлүүдийн олонх нь Африкийн газрын хөөндэй гэгддэг.
Цахим холбоос
Ангилал:Хөөндэйнхэн
Нуман ниргэлэг
Нуман ниргэлэг
1802 В.В Петров: Нүүрсэн электродуудыг гальваник батарейнд холбоход, тэдгээрийн хооронд хурц гэрэл гарч буйг үлрүүлсэн. Электродуудыг хэвтээ байрлалтай үед халсан гэрэлтэгч хий нум хэлбэртэй болж байв. Иймд түүнийг цахилгаан нум гэв. Цахилгаан нумын үед Гүйдлийн хүч (103-104 А), Хүчдэл нь хэдэн арван вольт байв. Нуман ниргэлэг нь нам даралтанд (хэдэн мм мөнгөн усны багана)... Ба 1000 атм хүртэлх өндөр даралтанд явагдана. Ниргэлэгийг дэмжих гол процесс нь халсан катодын гадаргуугаас электрон сугаран гарах термоэлектроны цацаргалт ба электрод хоорондын өндөр температураас үүдэн молекулын дулааны иончлол юм. Электрод хоорондын бүх орон зай нь өндөр температурын плазмаар дүүрнэ. Энэ нь катодаас гарсан электрон анодод хүрч дамжуулал үүснэ. Палазмын температур нь 6000 К байдаг. Хэт өндөр даралтын нумын үед палазмын температур 10000 К хүрнэ. Нэмэх ионуудаар бөмбөгдүүлсэнээр катод 3500 К хүртэл хална. Электромы хүчтэй урсгалаар бөмбөгдүүлсэн анод нь бүр илүү хална. Иймд анод эрчимтэй ууршиж, түүний гадаргуу дээр тогоонууд үүснэ. Гүйдэл өсхөд катодын термоэлектроны эммис өсч хийн ниргэлгийн завсар дахь иончлол нэмэгдэнэ. Энэ завсрын эсэргүүцэл хүчтэй буурах тусам гүйдэл өснө. Мөн хүйтэн катод бүхийн нум байна. Ийм нумын катод нь шингэн Hg (баллонд) үүнээс агаарыг нь гаргасан. Ниргэлэг Hg ууранд явагдана. Катодоос электронууд сугарна. Үүний тулд катодын гадаргуугийн ойролцоо хүчтэй орон хэрэгтэй. Энэ орон нь огторгуйн + цэнэгтэй ионуудаар үүснэ. Электронууд катодын толбо болох хурц гэрэлтэй, тасралтгүй шилжих газраас сугарна. Энэ тохиолдолд хийн температур их бус. Плазм дахь молекулийн иончлол нь уугих ниргэлгийнх шиг электронуудын мөргөлдөөнөөр явагдана. Ангилал:Плазмын физик Ангилал:Цахилгаан гүйдэл Ангилал:Цахилгаан халаагч
Иргэний дайн
Стэнфордын их сургууль иргэний дайныг “улс орны доторх хүч хэргэлсэн мөргөлдөөн, улсын болон орон нутгийн нэг хэсгийн эрх мэдлийг гартаа авахыг санаархсан зохион байгуулалттай тодорхой бүлэглэлүүд хоорондын тэмцэл, эсвэл төрийн бодлогыг өөрчлөхийг эрмэлзэх явдал” гэж тодорхойлсон байна.
Иргэний дайны шинж чанарууд:
Дайнд оролцогч талууд үндэсний газар нутгийн тодорхой нэг хэсгийг эзэмшсэн байх ёстой.
Босогч хэсгийн удирдлага тус улсын нутаг дэвсгэрийн тодорхой хэсэг хүн амыг бодитоор удирдсан байх ёстой.
Босогчид бага ч болов дайсагнагч гэдгээ хүлээн зөвшөөрч ухамсарласан байх ёстой.
Засгийн газар "цэргийн байгууллагатай босогчдын эсрэг байнгын цэргийн хүч хэрэглэх үүрэгтэй".
Мөн үзэх
Иргэний дайнууд
Эшлэл
Ангилал:Дайны төрөл
Ишдоржийн Одончимэг
Ишдоржийн Одончимэг — Монголын тайз, дэлгэц, хошин урлагийн жүжигчин, зохиолч, найруулагч.
Эх сурвалж
Ангилал:Монголын жүжигчин Ангилал:Гавьяат Жүжигчин (Монгол) Ангилал:Монгол улсын соёлын тэргүүний ажилтан Ангилал:Монголын хошин урлаг Ангилал:Монголчууд Ангилал:1967 онд төрсөн
Жон Хейтинга
Жон (Жонни) Гейсберт Алан Хейтинга (John Gijsbert Alan Heitinga; 1983 оны арваннэгдүгээр сарын 15, Алфен-ан-ден-Рейн) — Нидерландын хөлбөмбөгчин, «Аякс» болон Нидерландын шигшээд тоглодог.
Замнал
«Аяксын» хамгаалагч Хейтингаг «Атлетико Мадрид» 2008 онд 8.8 сая фунтээр эгнээндээ нэгтгэв.
Чөлөөт тоглогч Хейтинга 2014 оны нэдүгээр сарын 31-нд «Фулхэмтэй» 6 сарын гэрээ байгуулав.
Тэр 2014 оны зургадугаар сарын 4-нд берлиний «Хертатай» 2 жилээр гэрээлэв.
Шигшээ
Хейтинга Нидерландын шигшээд анх 2004 оны хоёрдугаар сарын 18-нд АНУ-тай тоглоход гараалж, хэдэн сарын дараа Гректэй тоглоход гоолдсон.
Гадны холбоос
Ангилал:Нидерландын хөлбөмбөгчин Ангилал:Нидерландын шигшээ багийн хөлбөмбөгчин Ангилал:Хөлбөмбөгийн хамгаалагч Ангилал:Аякс багийн тоглогч Ангилал:Атлетико Мадрид багийн тоглогч Ангилал:Эвертон багийн тоглогч Ангилал:Фулхэм багийн тоглогч Ангилал:Херма багийн тоглогч Ангилал:Нидерландчууд Ангилал:1983 онд төрсөн
Жоанна Роулинг
Жоанна "Жо" Роулинг (Joanne "Jo" K. Rowling; 1965 оны 7 сарын 31 -) нь Английн хүүрнэл зохиолч юм. Роулинг нь Харри Поттэр уран зөгнөлт зохиолын цувралын зохиогч бөгөөд түүний зохиолууд дэлхий дахины анхаарлыг татаж, олон шагнал хүртэж, дэлхийд 400 сая гаруй хувь борлогдсон юм. 2007 оны Sunday Times-ийн баячуудын жагсаалтанд 545сая фунт стерлингийн эд хөрөнгөөрөө 136-р байранд орсон бол Английн 13 дахь баян эмэгтэйгээр тодорчээ.
Нэр
Хэдий тэр уран бүтээлээ "Ж.К.Роулинг" гэдэг нэрний дор туурьвидаг боловч Харри Поттэр номны анхны хэвлэл дээр "Жоанна Роулинг" гэсэн байдаг. Түүний анхны номыг хэвлэхийн өмнө "Блүүмсбери хэвлэл" хэвлэлийн газар бяцхан уншигч хөвгүүд номыг худалдаж аваад зохиолыг эмэгтэй зохиолч бичсэнд дурамжхан байх болов уу гэж болгоомжлон Роулинг нэрнийхээ товчлолд хоёр үсэг ашиглахыг хүсчээ. Гэвч Роулингод дунд нэр байхгүй байсан учир эмэг эхийнхээ нэр "Кэтлин"-ийг ашиглахаар болжээ. Гэхдээ Кэтлин гэдэг нэр түүний албан ёсны нэрэнд ордоггүй аж. Нэрнийхээ тухай тэрээр хэлэхдээ "Бага байхад намайг хэн ч миний бүтэн нэр болох Жоанна гэж дууддаггүй байсан бүгд л намайг "Жо" гэдэг байсан."
Гэр бүлийн гарал
Петер Жеймс Роулинг, Энн Роулинг нарын охин Жоанна 1965 оны 7 сарын 31 нд Английн Бристол хотоос хойш 16.1км хол орших Глөүсестерширийн Еэт хэмээх жижиг хотод төржээ. Түүний дүү Дайанна Роулинг 23 сартай байхад нь төржээ. Роулинг 4 настай байхад гэр бүл нь Винтерборн тосгон руу нүүж, түүнийг 200 жилийн түүхтэй Гэгээн Майклийн бага сургуульд оруулав. Гэгээн Майклийн бага сургуулийнх нь захирал Алфред Данн гуай бол түүний Харри Поттэр номны Албус Дамблдор юм.
Тэрээр хүүхэд байхдаа уран зөгнөлт зохиол бичиж дүү Дайаннадаа уншиж өгөх дуртай байжээ. Тэрээр энэ талаараа "Би 5 билүү 6 настай байхдаа нэгэн "Туулай" нэртэй туулайны тухай түүх бичиж байсан. Тэр зохиолд тэр туулай улаан бурхан өвчтэй байсан ба түүн дээр найзууд нь байнга зочилж ирж байгаа тухай байсан. Түүний найзууд дунд "Хатагтай Зөгий" нэртэй аварга зөгий хүртэл байсан."
8 настайдаа Роулинг Глөүсестерширийн жижиг тосгон болох Тутшилл руу нүүв. Роулинг өсвөр насанд байхад нь түүний нагац эгч улс төрч эмэгтэй Жэссика Митфордын тухай Hons and Rebels нэртэй хуучны ном бэлэглэжээ. Энэ талаараа Роулинг дурсахдаа "мэдлэг боловсролд нь маш их тус болж сонгодог зохиолын тухай сурган, эргэлзээтэй олон зүйлд нь хариу өгсөн". Жэссика Митфорд сүүлд Роулингийн хувьд баатар эмэгтэй нь болсон билээ.
Роулинг Виэдэнийн дунд сургуульд элсэн оров. Роулинг өөрийн өсвөр насны тухай "Хэрмион бол миний өсвөр насны дүр юм." Харри Поттэр зохиолын Харригийн найз Рон Вийзли бол Роулингийн ахлах ангийн найз Шон Харрис аж. Роулинг Экзэтерийн Их сургуульд элсэж суралцсаны дараа Лондон руу нүүж Эмнести интернэйшнл байгууллагад нарийн бичиг мөн судлаачаар ажиллахаар нүүв.
1990 онд Манчестерээс Лондон руу аялах үед нь толгойд нь шидтэний сургуульд элсэж буй нэгэн бяцхан хүүгийн тухай түүх буусан аж. Энэ талаараа тэр Бостон Глөүб сонинд өгсөн ярилцлагадаа "Энэ санаа яг хаанаас гарч ирснийг мэдэхгүй. Бүх дүр, орчин гээд бүх зүйл нь миний толгойд зогсолтгүй үерлээд ирсэн." Энэ бүхнийг алдахгүйн тулд маш хурдан бичих хэрэгтэй болжээ. Гэвч тэр оныхоо 12 сард нь Роулингийн ээж нь 10 жилийн турш шаналсан тархины өвчнөөр нас баржээ. Роулинг: "Би ээжийгээ нас барах үед Харри Поттэрийг бичиж байсан. Би түүнд хэзээ ч Харри Поттэрийн талаар хэлж байгаагүй." Роулингод ээжийнх нь үхэл маш хүнд туссан бөгөөд энэ нь зохиолд нь нөлөөлж, Харри Поттэрийн эхний номонд Харригийн гачигдлыг маш тодоор тусгасан байдаг. Учир нь тэр мэдрэмжийг Роулинг биеэрээ туулсан юм.
Дараа нь Роулинг Португалын Порто хот руу англи хэл заахаар явлаа. Тэндээ 1992 оны 10 сарын 16нд Португалын телевизийн сэтгүүлч Жорж Арантестэй гэрлэв. Тэдний охин Жессика Изабел Роулинг Арантес (Жэссика Митфорд-н нэрийг өгсөн) 1993 оны 7 дугаар сарын 27-нд төрөв. Гэвч тэд 1993 оны 11 сард салжээ. 1994 оны 12 сард Роулинг охинтойгоо хамт Шотландын Эдинбург хот руу дүүгийнх рүүгээ нүүлээ. Энэ хугацаанд Роулинг маш ихээр сэтгэлээр унаж, амиа хорлоход бэлэн байв. Энэ сэтгэл санааны доройтол нь түүнд Харри Поттэр номны сүнсгүй амьтад болох Дементоруудыг бичихэд хүргэсэн.
Ажилгүй, улсын тэтгэлэгээр амьдарч байсан Роулинг охин Жессикагаа унтах бүрд нь янз бүрийн кафед ялангуяа Николсоны Кафед сууж анхны романаа дуусгажээ. Америкийн телевизийн хөтөлбөр "Ай энд И Намтар"-т оролцож байхдаа яагаад кафед сууж зохиол бичдэг байснаа тайлбарлахдаа охиноо унтуулах хамгийн сайн арга бол гадуур алхах байсан гэжээ.
Харри Поттэр номууд
1995 онд Роулинг анхны Харри Поттэрийн ном болох Харри Поттэр ба Гүн ухаантны чулуу романаа хуучны бичгийн машин дээрээ бичсэн гар бичмэлээ дуусгалаа. Номынхоо эхний 3 бүлгийг Бриони Эванс гэж хүнээр уншуулж хянуулсны дараа удаан хугацааны эрэл хайгуулын дараа Кристофер Литл Утга Зохиолын Агентлаг номыг нь хянахыг зөвшөөрөв. Роулинг 12 хэвлэлийн газарт номыг нь хэвлэж өгөх санал тавьсан боловч бүгд татгалзсан аж. Жилийн дараа Роулингод анхны "ногоон гэрэл" аслаа, Их Британий Лондон хот дахь Блүүмсбери жижиг хэвлэлийн газрын эрхлэгч Барри Куннингам 1500 еврогийн санал тавьжээ. Барри Роулингийн номыг хэвлэхийг зөвшөөрөхийн хажуугаар түүнийг өдрийн ажил олж хийхийг зөвлөжээ. Удалгүй 1997 онд Шотландын урлагийн зөвлөлөөс Роулингод 8000 еврогийн тэтгэмжээр туслан номоо үргэлжлүүлэн бичихийг хүсчээ. Дараагийн хавар нь АНУ-д романыг нь албан ёсоор хэвлэх эрх авах дуудлага худалдаа болж Scholastic Inc., компани хэвлэх эрхийг 105 000$-р авсан байна. Роулинг энэ талаар дурсахдаа энэ мэдээг сонсоод бараг "үхэх шахсан" гэжээ.
1997 оны 6 сард Блүүмсбери анхны хэвлэл болох Гүн Ухаантны Чулуу-г 1000 хувь хэвлэсний 500-г нь номын сангуудад зориулан хэвлэсэн ажээ. Харин одоо уг хэвлэл нь 16000-25000 еврогоор үнэлэгдэж байна. 5 сарын дараа ном анхныхаа шагналыг Nestlé Smarties Book Prize-с авлаа. 1998 оны 2 дугаар сард роман Британий номын шагналаас Оны Шилдэг Хүүхдийн Номоор шалгарсан нь нэр хүндийн хэрэг байлаа. 1998 оны 10 сард Scholastic Inc., хэвлэлийн компани нь Гүн Ухааны Чулуу-г Харри Поттэр ба Ид Шидтэний Чулуу нэртэйгээр АНУ-д хэвлэв.
1999 оны 12 сард 3-р боть болох Харри Поттэр ба Азкабаны хоригдол гарч, мөн л Nestlé Smarties Book Prize-с шагнал аван, энэ шагналыг 3 удаа авсан анхны зохиолч болсон юм. Харри Поттэрийн 4-р ботийг гарахад бусад номонд боломж олгон энэ шагналд романаа нэр дэвшүүлээгүй юм.
4 дэх боть болох Харри Поттэр ба Галт хундага 2000 оны 7 сарын 8нд АНУ болон Их Британи-д зэрэг нээлтээ хийн борлуулалтаараа уг 2 оронд дээд амжилт тогтоов. Их Британи-д эхний өдөрөө 372,775 хувь борлогдож Азкабаны хоригдолын бүтэн жилийн борлуулалтын тоотой тэнцэж байлаа. Харин АНУ-д эхний 48 цагийн дотор 3 сая хувь борлогдож утга зохиолын бүх дээд амжилтыг эвдсэн байна. Роулинг 2000 оны Британий номын шагналаас оны шилдэг зохиолчоор шалгарчээ.
Галт Хундага гарсаны дараа бүтэн 3 жилийн дараа 5 дахь боть болох Харри Поттэр ба Фениксийн бүлгэм гарав. Энэ хооронд хэвлэл мэдээллээр түүнийг уран бүтээлийн зогсонги байдалд орсон гэж шуугиж байлаа. Гэвч тэрээр энэ цуурхалыг үгүйсгэсэн юм.
2005 оны 7 сарын 16-нд Харри Поттэрийн 6 дахь цуврал болох Харри Поттэр ба Эрлийз Хунтайж худалдаанд гарав. Худалдаанд гарсаны дараах 24 цагийн дотор 9 сая хувь борлогдон мөн л номын худалдааны бүхий л дээд амжилтуудыг эвдсэн байна. 2006 онд Эрлийз хунтайж Британий номын шагналаас Оны шилдэг ном шагналыг авсан.
2006 оны 12 сарын 21-нд Харри Поттэр 7 дахь цуврал буюу хамгийн сүүлийнх нь болох Харри Поттэр ба Үхлийн шүтээн гарах нь тодорхой болов. 2007 оны 2 сард Роулинг Эдинбург дахь Балморал зочид буудлынхаа өрөөнд 2007 оны 1 сарын 11нд 7 дахь цувралаа дуусгаснаа мэдэгдэв. Харри Поттэр ба Үхлийн шүтээн 2007 оны 7 сарын 21-нд (Их Британий цагаар) 00:00 цагт худалдаанд гарч бүх цаг үеийн хамгийн гүйлгээтэй номоор шалгарсан байна. Их Британи, АНУ-д гарсан анхны өдрөө 11 сая хувиар зарагдсан байна.
Одоо үед Харри Поттэрийн худалдааны тэмдэг 7 тэрбум евро (15 тэрбум доллар)-р үнэлэгдэж байгаа ба сүүлийн 4 цуврал хамгийн гүйлгээтэй номны жагсаалтыг тэргүүлж байна. Цувралууд нийт 4,195 хуудас ба нийтдээ болон хэсэгчлэгдэн 65 хэл рүү орчуулагдсан байна.
Харри Поттэр кинонууд
1998 оны 10 сард Warner Bros. кино компани эхний 2 ботийн эрхийг худалдаж авсан байна. Харри Поттэр ба Гүн ухаантны чулуу кино хувилбар нь 2001 оны 11 сарын 16-нд, Харри Поттэр ба Нууцат өрөө нь 2002 оны 11 сарын 15-нд найруулагч Крис Колумбусын найруулгаар гарав. 2004 оны 6 сарын 4нд найруулагч Алфонсо Куариний найруулгаар Харри Поттэр ба Азкабаны хоригдол нь дэлгэцнээ гарав. 4 дэх кино болох Харри Поттэр ба Галт хундага нь 2005 оны 11 сарын 15-нд өөр найруулагч Майк Нювиллийн найруулгаар гарсан. 2007 оны 7 сарын 11-нд Харри Поттэр ба Фениксийн бүлгэм Дэвид Ейтэсийн найруулгаар гарав. Харри Поттэр ба Хагас цуст Ханхүү 2009 оны 7 сарын 17-нд мөн түүний найруулгаар гарсан. 2008 оны 3 сард Warner Bros кино компани, сүүлчийн анги болох Харри Поттэр ба Үхлийн шүтээнийг 2 хэсэглэж бүтээсэн ба эхний хэсэг нь 2010 онд, сүүлийнх нь 2011 оны 7 сард мөн л Ейтэсийн найруулгаар үзэгчдын хүртээлд хүрсэн юм. Warner Bros Роулингтай гэрээ хийхдээ түүний саналыг нэлээд их харгалзаж үзсэн. Үүний нэг жишээ нь Роулинг киноны зураг авалтыг зөвхөн Англид авч мөн жүжигчид нь мөн англи хүн байх ёстой гэсэн шаардлага тавьсан аж.
Хувийн амьдрал
Баячуудын жагсаалт гаргадагаараа алдартай Forbes сэтгүүлээс түүнийг ном зохиож тэрбумтан болсон анхны хүн, дэлхийн 2 дахь баян эмэгтэй, дэлхийн хамгийн баян 1062 дахь хүнээр тодорхойлсон байдаг.
Роулинг Шотландын Кирк гэх нэрээр алдартай католик сүмийн гишүүн бөгөөд "Би ид шидэнд биш, Бурханд итгэдэг" гэж хэлж байсан удаатай.
Сайн үйлс
2000 онд Воланд хүмүүнлэг, тусламжийн байгууллагыг үүсгэсэн. Энэ байгууллагын жилийн төсөв нь 5.1 сая доллар бөгөөд ядуурлыг бууруулах, нийгмийн тэгш бус байдлыг арилгахыг зорьдог. Мөн хүүхдүүдэд болон өрх толгойлсон эцэг эхчүүдэд тусладаг ажээ.
Бүтээлүүд
Харри Поттэр цувралууд
Бусад номнууд
Ангилал:Английн зохиолч Ангилал:Харри Поттэр Ангилал:Их Британийн зохиолч Ангилал:20-р зууны утга зохиол Ангилал:21-р зууны утга зохиол Ангилал:Брэм Стокерын шагналтан Ангилал:Локус шагналтан Ангилал:Уран зөгнөлт зохиолын алдрын танхим Ангилал:Хюго шагналтан Ангилал:Хүндэт легионы гишүүн (рыцарь) Ангилал:Хүндэт нөхрийн одон шагналтан Ангилал:Их Британийн эзэнт гүрэн одонгийн офицер Ангилал:Инээмсэглэлийн одонгийн кавалер Ангилал:Абердин Их Сургуулийн хүндэт доктор Ангилал:Лондоны хүндэт иргэн Ангилал:Англичууд Ангилал:Их Британичууд Ангилал:1965 онд төрсөн
Харьцангуйн тусгай онол
Харьцангуйн тусгай онол нь 1905 онд Альберт Эйнштейн өөрийн "Хөдөлж буй биеийн электродинамикт" ажилдаа дэвшүүлсэн инерциал тооллын систем дэхь хэмжилтийн тухай физик онол юм. Энэ нь Галилейн харьцангуй зарчмын өргөтгөл бөгөөд тодруулбал механикаас эхлэн цахилгаан соронзонг оруулаад бүхий л физикийн хуулиудад бүх шулуун жигд хөдөлгөөн нь харьцангуй, өөрөөр хэлбэл абсолют буюу сайтар тодорхойлогдсон тайван төлөв гэж байдаггүй гэж сургадаг.
Цаашилбал Эйнштейн дан ганц харьцангуйн зарчмыг өргөтгөөд зогсохгүй нэгэн шинэ тулгуур зарчмыг (постулат) физикт оруулсан. Энэ хоёр дахь постулат нь бүх ажиглагчийн хувьд тэдгээрийн шулуун жигд хөдөлгөөнөөс үл хамааран гэрлийн хурдны тоон хэмжээ адил байна гэсэн постулат юм.
Энэхүү онол нь нийтлэг төсөөлөлтэй зөрчилдсөн олон гайхамшигт үр дагаваруудыг авчирсан бөгөөд эдгээр нь бүгд туршилтаар нарийн батлагдсан юм. Харьцангуйн тусгай онолд уртын болон хугацааны интервалын хэмжилт нь ажиглагчийн хөдөлгөөнөөс хамаардаг гэдгээс улбаалан цаг хугацаа болон орон зайг нь өөрөөр харах боломжтой гэдэгээр Ньютоны абсолют орон зай болон цаг хугацааны ойлголтыг няцаасан юм. Энэ нь улмаар масс ба энергийн эквивалентийн томъёогоор (E = mc2, энд c нь вакуум дахь гэрлийн хурд) дамжуулан матери болон энерги нь хоорондоо эквивалент чанартай болохыг харуулдаг. Гэрлийн хурдтай харьцуулахад маш бага хурдтай үед харьцангуйн тусгай онол нь Ньютоны механиктай таардаг.
Онолыг "тусгай" гэж нэрлэсэн учир нь энэ онол нь харьцангуйн зарчмыг зөвхөн инерциал тооллын системүүдийн хувьд тунхагласанд байдаг. Эйнштейн дээрхи зарчмыг дурын тооллын системд оруулж өгсөн харьцангуйн ерөнхий онолыг мөн боловсруулсан юм. Энэ онолд гравитацын нөлөөллийг тооцсон байдаг. Гэхдээ ерөнхий онолд гравитацыг тайлбарладаггүй бөгөөд харин хурдатгалыг тайлбарласан байдаг.
Харьцангуйн тусгай онол нь тухайлбал бидний өдөр тутмын амьдрал дээр абсолют мэт төсөөлдөг цаг хугацааг харьцангуй ойлголт болгодог ч мөн бидний харьцангуй гэж бодож байсан зүйлсийг абсолют болгодог. Ялангуяа бие биетэйгээ харьцангуй хөдөлж буй ажиглагч нарын хувьд гэрлийн хурд тогтмол байдаг гэж тодорхойлдог. Харьцангуй онол нь c-г зөвхөн гэрэл хэмээх тодорхой үзэгдлийн хурд гэдэгийг харуулаад зогсохгүй бөгөөд чухамдаа энэ нь цаг хугацаа болон орон зай хоорондоо хэрхэн холбогддог тулгуур онцлог болохыг харуулдаг. Хамгийн гол нь харьцангуйн тусгай онол нь аливаа биет объект нь гэрлийн хурд хүртэл хурдсах боломжгүй гэж дүгнэдэг юм.
Абсолют тооллын системийн үл оршихуй
Харьцангуйн зарчим ёсоор бол ямар ч хөдөлгөөнгүй тооллын систем гэж байдаггүй бөгөөд энэ зарчим нь Галилейн үеээс тоологдох ба Ньютоны физикт тусгалаа олсон байдаг. Гэсэн хэдий ч 19-р зууны сүүлээр цахилгаан соронзон долгион оршдог болох нь тогтоогдсон нь физикчидийг ертөнц эфир гэдэг бодисоор дүүрсэн гэсэн дүгнэлтийг дэвшүүлэхэд хүргэсэн. Энэ бодис нь тэдгээр долгионуудын зорчидог орчин болдог гэдэг байж. Эфирийг хурдны хэмжээг харьцуулан хэмжиж болох абсолют тооллын системд тооцож болно хэмээн үзэж байв. Өөрөөр хэлбэл эфир нь ертөнц дэхь цор ганц хөдөлгөөнгүй, бэхлэгдсэн зүйл гэсэн үг. Эфирийг зарим нэгэн гайхамшигт шинж чанаруудтай гэж үзэж байв. Тухайлбал эфир нь цахилгаан соронзон долгион тархах болон материтай долгион харилцан үйчлэх хангалттай харимхай бөгөөд түүгээр дамжин өнгөрөх биесэд ямар ч эсэргүүцэл үзүүлэхгүй гэх мэт. Микелсон-Морлигийн туршилтыг оруулан олон туршилтуудын үр дүн дэлхий нь эфиртэй харьцангуй үргэлж хөдөлгөөнгүй болохыг харуулж байсан бөгөөд үүнийг тайлбарлахад тун төвөгтэй байсан юм. Учир нь дэлхий нь нарыг тойрон эргэдэг билээ. Эйнштейний гоёмсог шийдэл нь харин эфир болон абсолюут тайван төлөвийн тухай ойлголтыг үл хэрэгсэхэд байсан юм. Харьцангуйн тусгай онолыг аливаа нэгэн тооллын системийг тусгайлан авч үзэлгүй харин нэгэн жигд шулуун хөдөлгөөнд оршиж буй аливаа тооллын системээс физикийн бүх л хуулиуд нь ижилхэн ажиглагдана хэмээн томъёолсон юм. Ялангуяа вакуум дахь гэрлийн хурдыг ямар ч өөр өөр (тогтмол) хурдтай олон тооллын системээс үргэлж c байна гэж хэмжинэ гэсэн дүгнэлт юм.
Үр дүнгүүд
Эйнштейн хэлэхдээ харьцангуйн тусгай онолын үр дүнгүүд Лоренцын хувиргалтаас гарч ирдэг хэмээсэн байдаг.
Эдгээр хувиргалтуудын үр дүнд харьцангуйн тусгай онол нь харьцангуй хурд нь гэрлийн хурдтай харьцуулж болох үед ирхэд Ньютоны механикаас гарч болох үр дүнгүүдээс өөр физик үр дүнгүүдэд хүргэдэг.
Эшлэл
Ангилал:Википедиа:Онцлох өгүүлэл  Ангилал:Механик Ангилал:1905 он
Шкодер
Шко́дер (албаниар Shkodër, Shkodra, оросоор Шко́дер) — Албани улсын Шкодер хошууны төв, 96328 хүний хот.
Зураг
Ангилал:Албанийн хот
Гянжа
Гянжа (Gəncə, Гянджа) — Азербайжан улсын хоёрдугаар байрын их (313,300 хүнтэй) хот.
Цахим холбоос
Ангилал:Азербайжаны суурин Ангилал:Азербайжаны засаг захиргааны дүүрэг Ангилал:Азербайжаны урьдын нийслэл
Нэвтэрхий толь
Нэвтэрхий толь нь хүн төрөлхтний хуримтлуулсан мэдлэгийг (тухайн нэг, эсвэл бүх салбар дахь) тайлбарлаж бичсэн бичвэр (ихэвчилэн ном) юм. Нэвтэрхий толь дахь сэдвүүд нь үсгийн дарааллаар агуулагдах ба агуулж буй мэдээллийн хэмжээнээс хамааран нэг эсвэл хэд хэдэн ботиос бүрдэнэ. .
Үгийн гарал ба ерөнхий шинж
Нэвтэрхий толь гэдэг үг нь Эртний Грекийн "ἐγκύκλιος παιδεία" гэдэг үгнээс гаралтай бөгөөд "сайтар цэгцэлсэн боловсрол" буюу "ерөнхий мэдлэг" гэсэн утгатай үгнээс гаралтай.
Нэвтэрхий толь нь 4 үндсэн шинжээр: агуулга, хамрах хүрээ, түүнд агуулагдаж буй мэдээллийн зохион байгуулалт, мэдээллийн боловсруулалт тодорхойлогдоно.
Монголын анхны нэвтэрхий толь
Чингисийн ач хүү Хубилай хаан, Чингис Өвөөгийнхөө мэлмий гийсний 120 жилийн ойг тохиолдуулан, монгол бичгээрээ Монголын анхны Нэвтэрхий толийг зохиолгож хэв сийлж 1282 онд тархаасан гэж хэлэх үгүйсгэшгүй бат үндэс эндээс соёолон гарч ирж байна гэж монголч эрдэмтэн Б. Сумъяабаатар "Хөх Монгол Усын" cударын 12р дэвтэрээс олж батлав.
Database engine
Database engine (эсвэл storage engine) бол ӨСУС-ийн ашигладаг ӨС-нд өгөдөлийг үүсгэх унших засварлах устгах үндсэн бүрэлдэхүүн програм хангамж юм.Бараг бүх ӨСУС нь өөрийн application programming interface(API)-тэй бидний хэлдэгээр CLI(command line interface). Энэ нв хэрэглэгч ӨСУС-ын engine-тэй хэрэглэгчийн инткрфейс буюу график интерфейс ашиглахгүйгээр шууд холбогдох боломжийг олгодог. Database engine гэдгийг ихэнхдээ | "database server" эсвэл "Database management system"-тэй харилцан уяалдуулж цугт нь хэлж заншсан.ӨС-ийн объект нь database engine-ны санах ойн байгуулалт, процессуудын ажиллагаанд ханддаг. <p style="font-family:verdana;fond-size:20px;">
Хадгалатын engine-үүд
Орчин үед ихэнх ӨСУС нь ижил төстэй database engine-үүд болон бусад ихэнх хадгалалтын engine-үүдийг бүгдийн дэмждэг.Жишээлбэл: MySql ӨСУС нь innodb engine-ийг MyISAM шиг сайн дэмждэг. Хадгалалтын engine-үүд нь ӨСУС-г харьцаа ӨСУС болон харьцаа биш ӨСУС гэж ангилдагтай ижилээр ангилагддаг.
Нэмэлт engine-нй төрөл:
Хэлэлцүүлэг, сэдлүүд
Мэдээллийн сан бит хүлээн авч, тэдгээрийг болон хадгалах өөрийн гэсэн шинж чанартай ажиллахын тулд аль алинд нь мэдэгдэж байгаа үр дүнтэй өгөгдлийн бүтэц ба хэсгүүдэд хадгалж байрлуулагдсан буй алгоритм ашиглана. Ер нь хадгалах нь өөрөө мэдээллийн сан гэх мэт өргөн ашиглагддаг төрөл бүрийн талбарууд, шаардлагыг хангаж хадгалах зорилготой юм.DBMS нь үйл ажиллагаандаа үргэлж нэгэн зэрэг хэд хэдэн хадгалах төрлийн төхөөрөмжтэй(ж.нь санах ой, гадаад хадгалах төхөөрөмж) холбогдож зохион байгуулалтыг хийдэг.
Зарчмын хувьд мэдээллийн санг хадгалах нь шугаман хаягийн талбар ба мэдээлэл бүр өөрийн орон зай дахь  давтагдашгүй хаягтай байна гэж үзнэ.Бодит байдал дээр, тухайн хадгалалтын орчинд маш бага хувь нь анхан шатны лавлагаа цэг болгон давхардалгүйгээр хаяглагдаж хадгалагдсан мөн өгөгдөл хандалтын үйл ажиллагааны оновчтой хандах замуудыг (заагч ашиглан) тодорхойлосон өгөгдлийн бүтцээр хандгалсан байх (энэ нь мөн түүнчлэн хадгалалтын шаардлага юм)бас бүх өгөдөл нь хамгийн үр дүнтэй заагчаар тодорхойлогдсон өгөгдөлийн бүтэцээр чиглүүлэлтгүй тооцоолол хийгддэг.
Өгөдөлийн бүтэц
өгөгдлийн бүтэц нь сайн тодорхойлсон байдлаар өгөгдөл оруулдаг хийсвэр бүтэц юм.Үр ашигтай өгөгдлийн бүтэц нь өгөгдлийг үр ашигтай удирдах боломжоор хангана. Янз бүрийн төлөвд тухайн өгөгдөл оруулах, устгах, сэргээх, үед янз бүрийн арга заль хэрэглэж болно. Тодорхой өгөгдлийн бүтцийн төрөл нь тодорхой зарим үйл ажиллагаанд маш үр дүнтэй байж болох ба бусад нь үр ашиггүй байдаг.Агуулгад шаардлагатай үйл ажиллагааг хангахын тулд өгөгдлийн бүтцийн төрлүүдээс түүнд тохирсон хамгийн шилдэг өгөгдлийн төрөл нь DBMS хөгжилд сонгогддог.Тодорхой даалгаварт сонгогдсон өгөгдлийн бүтэц нь ихэвчлэн тухайн агуулагын төрөлд хандалтын хурд, хандалтын хэсгүүд нь хэр бага хэмжээтэй(хандалт хэр их санах ой эзэлэх) гэх мэтийг харгалзан үздэг. Зарим DBMS-үүд өгөгдлийн сангийн администраторт хэрэглэгчийн өгөгдлийг гүйцэтгэлийн шалтгаанаар өгөгдлийн бүтцийг сонгох уян хатан чанартай байдаг.Заримдаа өгөгдлийн бүтэц нь өгөгдлийн сангийн гүйцэтгэлийг тааруулах сонголттой параметртэй байдаг(ямар engine сонгох гэх мэт).
Мэдээллийн сан нь олон өгөгдлийн бүтэц төрлийн өгөгдлийг хадгалж болно. Нийтлэг жишээ бол дараах байдалтай байна:
Database indexing
Индексжүүлэлт мэдээллийн баазын үйл ажиллагааг сайжруулахад ашиглах арга юм. Олон индексүүд нь хоорондоо нийтлэг шинж чанараа хаваалцаж query-ний ажжиллагаанд нэвтрэлт шалгалтыг багасгадаг. Том Өгөгдөлийн сангуудад эрэмбэлэх гэх мэт үйлдлүүдийн цаг хугацаа, өртгийг бууруулж чаддаг. Индексийн хамгийн хялбар хэлбэр нь хоёртын хайлтыг ашиглан эрэмбэлж буй эрэмблэгдсэн жагсаалтуудын жагсаалтыг оруулгын байршилтай нь адилхан, номны хуудасны дугаартай адилтгадаг. Ижил мэдээлэл нь олон тооны индекстэй байж болно (ажилтны мэдээллийн хүснэгтийг сүүлээс нь болон ажлын өдрөөр индексжүүлж болно). Индексжүүлэлт нь гүйцэтгэлд нөлөөлдөгч хүсэлт илгээдэггүй.Өс-ийн дизайнарууд нь index-ийг програмын логикоос хамааралгүй нэмэж устгаж болно.
Ангилал:Өгөгдлийн менежмент Ангилал:Өгөгдлийн сан удирдах систем
Брендон Раш
Брендон Лерой Раш (Brandon Leray Rush; 1985 оны долдугаар сарын 7, Миссури, Канзас-Сити) — Америкийн мэргэжлийн сагсан бөмбөгчин бөгөөд НБА-гийн «Голден Стэйт Уорриорз» багт тоглодог. Канзасаас 2008 онд драфтад оролцон №13-аар «Портленд Трэйл Блэйзерс» багт хуваарилагдаж байв.
2014 оны долдугаар сарын 22-нд «Голден Стэйт Уорриорзтой» 2 жилийн гэрээгээр эргэн нэгдсэн.